Helsingin poliisi alkaa tutkia romanien toimintaa, kertoo Hufvudstadsbladet.

TOMMI HEINO

Aiemmin lehti kertoi Helsingin Sörnäisissä ajavista merkkiautoista, joiden kyydissä olevat pukumiehet keräävät talteen romanikerjäläisten päivätulot.

Komisario Jari Taponen Helsingin poliisista kertoo, että HBL:n uutisointi romanien mahdollisesta organisoituneesta rikollisuudesta on saanut poliisin aloittamaan tutkimukset. Taposen mukaan lehtijuttu antoi selviä vihjeitä siitä, että on romanien joukossa on syytä epäillä esiintyvän ihmiskauppaa.

Poliisi aikoo nyt selvittää, miksi romanit keräävät rahaa ja mihin rahat käytetään.

Apunaan Helsingin poliisilla on romanialainen poliisi, joka osaa romanien kieltä ja pitää yhteyttä kotimaahan.

Myös Helsingin kaupungin romanityöryhmä alkaa tänään puida romanien tilannetta sosiaaliviraston johtavan asiantuntijan Jarmo Räihän johdolla.

Lähde: Hufvudstadsbladet